# Metodologie pentru identificarea și selecția partenerilor relevanți pentru Comitetul de Monitorizare a Programului Regional Sud-Vest Oltenia 2021-2027

1. **Considerații generale**

Comitetul de Monitorizare a Programului Regional Sud-Vest Oltenia 2021 - 2027 (denumit în continuare CM PR SV Oltenia) va fi structura de tip partenerial, fără personalitate juridică, cu rol decizional strategic în procesul de implementare a Programului Regional Sud-Vest Oltenia 2021 - 2027.

1. **Cadrul legal aplicabil si documente strategice relevante**

**Cadrul legal aplicabil:**

* **RF(UE) 2093/2020** –Regulament (UE) al Consiliului de stabilire a cadrului financiar pentru perioada 2021 - 2027;
* **REG(UE) 1060/2021** **(RDC)** –Regulamentul (UE) al Parlamentului European și al Consiliului de stabilire a unor dispoziții comune privind Fondul european de dezvoltare regională (FEDR), Fondul social european (FSE), Fondul de coeziune (FC) și Fondul european pentru pescuit și afaceri maritime (FEPAM), și de instituire a unor norme financiare aplicabile acestor fonduri, precum și Fondului pentru azil și migrațiune, Fondului pentru securitate internă și Instrumentul pentru managementul frontierelor și vize;
* **REG (UE) 1058/2021** - Regulament (UE) al Parlamentului European și al Consiliului privind Fondul european de dezvoltare regională și Fondul de coeziune;
* **Regulamentul delegat (UE) nr.240/2014** privind Codul european de conduită pentru parteneriat în cadrul Fondurilor Europene Structurale și de Investiții;
* **Legea nr. 315/2004** privind Dezvoltarea Regională în România, cu modificările și completările ulterioare;
* **OUG nr. 122/2020**, privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România;
* **Legea nr. 277/2021,** privind aprobarea Ordonanței de urgență a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România;
* **HG nr. 936/2020,** privind aprobarea cadrului general necesar în vederea implicării autorităților și instituțiilor din România în procesul de programare și negociere a fondurilor externe nerambursabile aferente perioadei de programare 2021-2027 și a cadrului instituțional de coordonare, gestionare și control al acestor fonduri

**Documente strategice relevante:**

* **ACORD DE PARTENERIAT PENTRU PERIOADA DE PROGRAMARE 2021-2027,** semnat intre Comisia Europeana si România (<https://mfe.gov.ro/wp-content/uploads/2021/12/9228976b823fb47e58cac141d03c422e.pdf> )
* **Programul Regional Sud-Vest Oltenia 2021-2027** (PR SV Oltenia 2021-2027), program care a fost aprobat de catre Comisia Europeană în data de 14 octombrie 2022 (versiunea oficială transmisa Comisiei Europene este disponibilă la adresa <https://www.adroltenia.ro/wp-content/uploads/dlm_uploads/2022/10/Document.pdf> )

1. **Principalele prevederi legale aplicabile în materia identificării partenerilor relevanți, constituirii și funcționării Comitetului de Monitorizare**

Potrivit punctului (35) din expunerea de motive a Regulamentul (UE) 1060/2021 (*RDC)*, în vederea examinării performanțelor programelor, statele membre ar trebui să instituie comitete de monitorizare, în conformitate cu propriile cadre instituționale, legale și financiare, și să definească structura și funcțiile acestora în ceea ce privește fondurile ESI.

Potrivit art. 8 din Regulamentul (UE) 1060/2021 (*RDC)*, fiecare stat membru organizează și implementează un parteneriat cuprinzător în conformitate cu cadrul său instituțional și juridic și ținând seama de particularitățile fondurilor.

Parteneriatul respectiv include cel puțin următorii parteneri:

(a) autoritățile regionale, locale, urbane și alte autorități publice;

(b) partenerii economici și sociali;

(c) organismele relevante care reprezintă societatea civilă, cum ar fi partenerii din domeniul protecției mediului, organizațiile neguvernamentale și organismele responsabile cu promovarea incluziunii sociale, a drepturilor fundamentale, a drepturilor persoanelor cu handicap, a egalității de gen și a nediscriminării;

(d) organizații de cercetare și universități, după caz.

În conformitate cu principiul guvernanței pe mai multe niveluri, statele membre implică partenerii respectivi în pregătirea acordurilor de parteneriat, precum și pe tot parcursul pregătirii și implementării programelor, inclusiv prin participarea la comitetele de monitorizare.

Cel puțin o dată pe an, Comisia Europeana consultă organizațiile care reprezintă partenerii la nivelul Uniunii în ceea ce privește implementarea programelor.

Prevederile referitoare la constituirea Comitetului de Monitorizare sunt incluse în art. 38 din Regulamentul (UE) 1060/2021 (*RDC)*. Astfel, în termen de trei luni de la data notificării statului membru privind decizia Comisiei de adoptare a programului, acesta instituie, în conformitate cu propriul cadru instituțional, juridic și financiar, un comitet de monitorizare a implementării programului, în acord cu autoritatea de management. Un stat membru poate institui un singur comitet de monitorizare care să acopere mai multe programe cofinanțate din fondurile ESI. Fiecare comitet de monitorizare stabilește și adoptă propriul regulament de procedură în conformitate cu cadrul instituțional, juridic și financiar al statului membru în cauză.

Componența Comitetului de Monitorizare (potrivit art. 39 din Regulamentul (UE) 1060/2021 (*RDC)*) este stabilită de statul membru, Comitetul de Monitorizare trebuind să fie compus din reprezentanți ai autorităților competente ale statului membru și ai organismelor intermediare și din reprezentanți ai partenerilor menționați la articolul 8, printr-un proces transparent.

Fiecare membru al comitetului de monitorizare dispune de un vot. Lista membrilor Comitetului de Monitorizare se publică. Comisia Europeana participă la lucrările Comitetului de Monitorizare cu rol de monitorizare și consultativ. Comitetul de Monitorizare este prezidat de un reprezentant al statului membru sau al autorității de management.

Funcțiile Comitetului de Monitorizare sunt detaliate în art. 40 din Regulamentul (UE) 1060/2021 (*RDC)*.

Comitetul de monitorizare **examinează**:

(a) progresele înregistrate în ceea ce privește implementarea programului și realizarea obiectivelor de etapă și a țintelor;

(b) orice probleme care influențează performanța programului și măsurile luate pentru a le remedia;

(c) contribuția programului la abordarea provocărilor identificate în recomandările relevante specifice fiecărei țări, care au legătură cu implementarea programului;

(d) elementele evaluării ex ante enumerate la articolul 58 alineatul (3) și în documentul de strategie menționat la articolul 59 alineatul (1), referitoare la Instrumente Financiare;

(e) progresele înregistrate cu privire la efectuarea evaluărilor, la sinteza evaluărilor și la orice acțiuni ulterioare constatărilor;

(f) punerea în aplicare a acțiunilor în legătură cu comunicarea și vizibilitatea;

(g) progresele înregistrate în implementarea operațiunilor de importanță strategică, dacă este cazul;

(h) îndeplinirea condițiilor favorizante și aplicarea acestora pe întreg parcursul perioadei de programare;

(i) progresele înregistrate în ceea ce privește consolidarea capacității administrative pentru instituțiile publice, parteneri și beneficiari, dacă este cazul;

(j) informații privind implementarea contribuției programului la Programul InvestEU în conformitate cu articolul 14 sau a resurselor transferate în conformitate cu articolul 26, după caz.

Comitetul de monitorizare **aprobă**:

(a) metodologia și criteriile folosite pentru selectarea operațiunilor, inclusiv orice modificări ale acestora, fără a aduce atingere articolului 33 alineatul (3) literele (b), (c) și (d), dupa consultarea Comisiei; la cererea Comisiei, metodologia și criteriile folosite pentru selectarea operațiunilor, inclusiv orice modificări ale acestora, se transmit Comisiei cu cel puțin 15 zile lucrătoare înainte de a fi prezentate comitetului de monitorizare;(b) raportul final privind performanța pentru PR SV Oltenia;

(c) planul de evaluare și orice modificare a acestuia;

(d) orice propunere de modificare a unui program, formulată de autoritatea de management, inclusiv cu privire la transferuri, în conformitate cu articolul 24 alineatul (5) și cu articolul 26 din Regulamentul 1060/2021.

(3) Comitetul de monitorizare poate adresa recomandări autorității de management, inclusiv cu privire la măsurile de reducere a sarcinii administrative pentru beneficiari.

Comitetul de Monitorizare se reunește cel puțin o dată pe an și examinează implementarea programului și progresele înregistrate în îndeplinirea obiectivelor acestuia. În acest scop, Comitetul ia în considerare datele financiare, indicatorii fiecărui program, inclusiv modificările valorice cu privire la indicatorii de rezultat și progresele în vederea atingerii valorilor țintă cuantificate și a obiectivelor de etapă definite în cadrul de performanță și, dacă este cazul, rezultatele analizelor calitative.

Comitetul de Monitorizare examinează toate aspectele care afectează evoluția programului, inclusiv concluziile examinărilor performanței. Comitetul examineaza actiunile de promovare a egalitatii de sanse intre femei si barbati, a sanselor egale si a nediscriminarii, inclusiv accesibilitatii pentru persoanele cu handicap.

Comitetul de Monitorizare este consultat și, dacă consideră că este cazul, emite un aviz cu privire la orice modificare a programului propusă de autoritatea de management.

Comitetul de Monitorizare poate adresa observații autorității de management în ceea ce privește implementarea și evaluarea programului, incluzând acțiuni legate de reducerea sarcinii administrative pentru beneficiari. Comitetul de Monitorizare urmareste acțiunile întreprinse ca urmare a observațiilor sale.

Tot prin Regulamentul (UE) 1060/2021 (*RDC)*, Comisia a fost împuternicită să adopte un act pentru a oferi un cod european de conduită privind parteneriatul, în scopul sprijinirii și al facilitării activității desfășurate de statele membre pentru organizarea parteneriatului. Ca urmare, a fost adoptat *Regulamentul delegat (UE) nr. 240/2014 al Comisiei din 7 ianuarie 2014 privind Codul european de conduită referitor la parteneriat, în cadrul fondurilor structurale și de investiții europene*.

Potrivit acestui Regulament delegat, statul membru trebuie să se asigure că partenerii sunt:

 cei mai reprezentativi pentru părțile interesate relevante și

 sunt desemnați ca reprezentanți autorizați în mod corespunzător, luând în considerare competența lor, capacitatea de a participa în mod activ și nivelul adecvat de reprezentare.

Potrivit art. 4 alin. (1) și (3) din *Regulamentul delegat,* pentru fiecare program, statele membre trebuie să identifice partenerii relevanți, **cel puțin dintre**:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **(a)** | **autorități regionale, locale, urbane și alte autorități publice competente, inclusiv:**   |  |  | | --- | --- | | (i) | autoritățile regionale, reprezentanții naționali ai autorităților locale și autoritățile locale care reprezintă cele mai mari orașe și zone urbane, ale căror competențe sunt legate de utilizarea planificată a fondurilor ESI care contribuie la program; | | (ii) | reprezentanți naționali sau regionali ai instituțiilor de învățământ superior, furnizorii de servicii de formare și consiliere și centrele de cercetare, în vederea utilizării planificate a fondurilor ESI care contribuie la program; | | (iii) | alte autorități publice responsabile cu aplicarea principiilor orizontale, în vederea utilizării prevăzute a fondurilor ESI care contribuie la program și, în special, organismele de promovare a egalității de tratament, stabilite în conformitate cu Directiva 2000/43/CE, Directiva 2004/113/CE și Directiva 2006/54/CE; | | (iv) | alte organisme organizate la nivel național, regional sau local și autoritățile care reprezintă domeniile în care se efectuează investițiile teritoriale integrate și strategiile de dezvoltare locală finanțate de program; | |

|  |  |  |  |  |  |  |  |
| --- | --- | --- | --- | --- | --- | --- | --- |
| **(b)** | **parteneri economici și sociali, inclusiv**:   |  |  | | --- | --- | | (i) | organizații ale partenerilor sociali recunoscute la nivel național sau regional, în special organizațiile de tip confederativ generale și organizațiile sectoriale, ale căror sectoare sunt legate de utilizarea planificată a fondurilor ESI care contribuie la program; | | (ii) | camere de comerț naționale sau regionale, patronate, asociații profesionale care reprezintă interesele generale ale industriilor și sectoarelor, în vederea asigurării unei reprezentări echilibrate a întreprinderilor mari, medii, mici și a microîntreprinderilor, alături de reprezentanți ai economiei sociale etc.; | | (iii) | alte organisme similare organizate la nivel național sau regional; | |

|  |  |  |  |  |  |  |  |
| --- | --- | --- | --- | --- | --- | --- | --- |
| **(c)** | **organisme care reprezintă societatea civilă**, cum ar fi parteneri în domeniul protecției mediului, organizații neguvernamentale și organisme însărcinate cu promovarea incluziunii sociale, a egalității dintre femei și bărbați și a nediscriminării, inclusiv:   |  |  | | --- | --- | | (i) | organisme care își desfășoară activitatea în domenii legate de utilizarea planificată a fondurilor ESI care contribuie la program și de aplicarea principiilor orizontale, în funcție de reprezentativitatea lor și ținând seama de acoperirea geografică, de capacitatea de gestionare, de expertiză și de abordările inovatoare; | | (ii) | organisme care reprezintă grupurile de acțiune locală; | | (iii) | alte organizații sau grupuri care sunt semnificativ afectate sau care ar putea fi afectate în mod semnificativ de implementarea fondurilor ESI; în special, grupurile considerate ca fiind expuse riscului de discriminare și de excluziune socială. | |

În cazul în care autoritățile publice, partenerii economici și sociali, precum și organismele care reprezintă societatea civilă au stabilit o organizație-umbrelă, acestea pot desemna un reprezentant unic pentru a prezenta punctele de vedere ale organizației-umbrelă în cadrul parteneriatului.

Potrivit art.10 alin. (1) din *Regulamentul delegat*, atunci când formulează normele privind apartenența la Comitetul de Monitorizare, statele membre trebuie să ia în considerare implicarea partenerilor care au participat la pregătirea programelor și să urmărească să promoveze egalitatea dintre bărbați și femei și nediscriminarea.

Statele membre trebuie să se asigure că partenerii implicați în pregătirea cererilor de propuneri, a rapoartelor privind progresele înregistrate și în monitorizarea și evaluarea programelor sunt conștienți de obligațiile care le revin în ceea ce privește protecția datelor cu caracter personal, confidențialitatea și conflictele de interese (art. 12 din *Regulamentul delegat*).

Autoritățile de management trebuie să ia măsuri adecvate pentru a evita potențialele conflicte de interese în ceea ce privește implicarea partenerilor relevanți în pregătirea cererilor de propuneri sau în evaluarea lor (art. 13 din *Regulamentul delegat*).

De asemenea, art. 15 și 16 din *Regulamentul delegat*, detaliază modul în care autoritățile de management trebuie să implice partenerii relevanți în procesele de monitorizare și evaluare a programelor.

Potrivit art. 17 din *Regulamentul delegat*, autoritatea de gestionare examinează dacă este necesar să se facă uz de asistență tehnică pentru a sprijini consolidarea capacității instituționale a partenerilor, în special în ceea ce privește micile autorități locale, partenerii economici și sociali și organizațiile neguvernamentale, cu scopul de a le ajuta să poată participa în mod activ la pregătirea, punerea în aplicare, monitorizarea și evaluarea programelor. Sprijinul menționat poate fi sub formă de, printre altele, ateliere specializate, sesiuni de formare, structuri de coordonare și de rețea sau contribuții la costul participării la reuniuni privind pregătirea, punerea în aplicare, monitorizarea și evaluarea programului.

1. **Stabilirea componenței CM PR SV Oltenia**

Având în vedere prevederile legale aplicabile, componența CM PR SV este prezentata in Anexa A.

1. **Criterii de selecție a partenerilor relevanți** **aparținând societății civile, mediului de afaceri, de cercetare și universitar de la nivel regional pentru CM PR SV Oltenia 2021-2027.**

Organizațiile prevăzute la Anexa A, pct. II. C, vor fi selectate, in urma exprimarii interesului acestora, pe baza unei proceduri transparente și nediscriminatorii.

În acest sens, AM PR SV Oltenia va face publică, pe pagina web proprie ([www.adroltenia.ro](http://www.adroltenia.ro)), pe pagina de social media sau prin intermediul altor canale de comunicare, intenţia de a identifica parteneri relevanți pentru CM PR SV Oltenia, din rândul entitatilor prevazute in Anexa A, pct. II. C, menţionând totodată principalele activităţi legate de monitorizarea PR SV Oltenia şi condiţiile pe care trebuie să le îndeplinească partenerii. Partenerii vor fi aleși dintre organizațiile care au răspuns anunţului public.

Primirea documentelor de candidatură se va realiza conform instrucțiunilor comunicate în anunțul de selecție;

Potrivit alin. (3) al art. 4 din *Regulamentul delegat*, în cazul în care autoritățile publice, partenerii economici și sociali, precum și organismele care reprezintă societatea civilă au stabilit o organizație-umbrelă, acestea pot desemna un reprezentant unic pentru a prezenta punctele de vedere ale organizației-umbrelă în cadrul parteneriatului.

**Precizări generale.** În cadrul procesului de selecție, Autoritatea de Management pentru Programul Regional Sud-Vest Oltenia 2021-2027 va avea în vedere asigurarea unei **reprezentări echilibrate a domeniilor relevante** pentru implementarea programului regional. În cazul în care partenerii sociali sau organismele care reprezintă societatea civilă fac parte dintr-o organizație de tip confederativ general/sectorial, nu vor fi luate în considerare dosarele de candidatura transmise individual de către membrii acestora.

*Potentialii parteneri au obligatia de a-si asuma* ***corectitudinea si conformitatea datelor si documentelor prezentate*** *în procesul de selecție și obligatiile ce le revin în ceea ce privește* ***protecția datelor cu caracter personal, confidențialitatea și conflictele de interese****, semnând în acest sens formularul de candidatura****.***

*NOTĂ: Dacă pe parcursul desfășurării activității în CM față de persoanele respective s-a dispus începerea urmăririi penale pentru fapte prevăzute de Codul Penal care încalcă legislația în domeniul de referință, se poate dispune suspendarea participării la ședințe până la finalizarea cauzei si solicitarea nominalizarii unei alte persoane din cadrul institutiei.*

1. **Asigurarea transparenței procesului de selecție a partenerilor în CM PR SV Oltenia**

În ceea ce privește asigurarea transparenței în alegerea organizațiilor reprezentate în CM PR SV Oltenia, propunem următoarele etape de desfășurare a procesului de selecție a partenerilor prevăzuți în Anexa A, pct. II. C:

1. **Publicarea unui anunț** **privind selecția partenerilor relevanți pentru CM PR SV Oltenia (Anexa B)** prin care să fie aduse la cunoștința publicului datele relevante pentru participarea organizațiilor interesate la procesul de selecție, pe pagina web a AM PR SV, pe pagina de social media sau prin intermediul altor canale de comunicare;
2. **Constituirea unei comisii de selecție a partenerilor relevanți** pentru CM PR SV Oltenia si a comisiei de solutionare contestatii prin decizie a Directorului General al ADR (Anexa C). -Comisia de selecție a partenerilor relevanți pentru CM PR SV Oltenia are urmatoarea structură: un președinte al Comisiei fara drept de vot și 3 membri cu drept de vot. In functie de numarul de candidaturi depuse, se pot constitui mai multe comisii.

**Comisia de contestații este formată din 3 membri, altii decat cei din comisia initiala (președinte cu drept de vot și 2 membri cu drept de vot) .**

1. Transmiterea documentelor de candidatura de către potențialii parteneri in termen de 7 zile lucratoare de la publicarea anuntului de selectie;
2. **Analizarea candidaturilor transmise și selectarea potențialilor parteneri** de către Comisia de selecție a partenerilor relevanți pentru CM PR SV Oltenia, in termen de 7 zile lucratoare.

*Notă:*

*In cazul solicitarii de clarificari (care pot fi maxim doua), raspunsul la acestea va fi transmis in termen de 2 zile lucratoare, pentru fiecare clarificare.*

1. **Anunțarea rezultatelor preliminare privind** selecția partenerilor, prin postarea listei cu punctajul obtinut de organizații pe pagina web a ADR SV Oltenia [www.adroltenia.ro](http://www.adroltenia.ro) , precum si notificarea individuala in scris a candidatilor
2. **Depunerea contestațiilor**

**Termen: maxim 3 zile lucrătoare de la data transmiterii scrisorii de instiintare. Candidatul poate contesta o singură dată rezultatul procedurii de selecție. Documentul va avea titlul „Contestatie” si si va include:**

** Datele de identificare ale contestatarului**

** Numarul de inregistrare a candidaturii**

** Domeniul pe care s-a aplicat**

** Obiectul contestaţiei**

** Motivele de fapt şi de drept**

** Documentele pe care se intemeiaza motivatia**

** Semnătura reprezentantului legal sau a împuternicitului acestuia, precum şi ştampila organizaţiei,după caz.**

** Mandatul special, dupa caz**

** Copia scrisorii AM de înştiinţare cu privire la rezultatul evaluarii al carei continut face obiectul contestatiei.**

**Acestea se vor trimite la adresa de e-mail** [**office@adroltenia.ro**](mailto:office@adroltenia.ro)**.**

1. **Analiza contestațiilor si anunțarea rezultatului acestora**
2. **Termen: maxim 2 zile lucrătoare. Reevaluarea criteriilor contestate se realizează de către membrii comisiei de solutionare contestatii, urmând ca la finalul procesului sa fie completată o grila de evaluare.**
3. **Intocmirea Listei finale cu partenerii selectați și postarea acesteia pe** pagina web a ADR SV Oltenia [www.adroltenia.ro](http://www.adroltenia.ro) **, precum si notificarea individuala a candidatilor.**

Fiecare membru al comitetului de monitorizare dispune de un vot si ca o organizatie poate fi reprezentata in cadrul CM PR SV Oltenia pentru o singura categorie.

De asemenea, in cazul dosarelor de candidatura depuse pentru organizatii diferite, dar avand acelasi reprezentant legal, doar una dintre organizatii va putea fi membra in cadrul CM PR SVO 2021-2027.

Astfel, in cazul in care organizatia este selectata castigatoare in cadrul mai multor categorii, aceasta va fi informata in acest sens si i se va solicita sa aleaga o singura categorie pe care doreste sa o reprezinte in cadrul CM PR SV Oltenia.

De asemenea, in cazul in care sunt selectate castigatoare organizatii diferite, avand acelasi reprezentant legal, acestuia i se va solicita sa aleaga o singura organizatie care sa faca parte din CM PR SV Oltenia.

**CM PR SV are in componenta 30 de membri, conform Anexei A.**

**Criterii de calificare SI SELECTIE**

**A. Criterii de calificare**

**1.** Organizatia are personalitate juridică si este înregistrata/autorizata în mod corespunzător, conform legislatiei in vigoare, si functioneaza in prezent;

**2.** Forma juridica de organizare corespunde celor solicitate in anuntul de candidatura;

**3.** Activitatea organizației se încadreaza într-unul din domeniile prevăzute la punctul 9 din formularul de candidatura, conform statut, documente statutare in vigoare si alte documente din care sa rezulte: domeniul de activitate, sediul social/filiala/sucursala, reprezentant legal in present, vechimea in domeniul vizat.

**4.** Organizația, organismele sale de conducere și administrare NU au fost implicate în cazuri de fraudare a fondurilor europene, în cazuri de deturnare de fonduri sau în situații de abatere de la normele europene în ceea ce vizează utilizarea fondurilor europene, NU au fost condamnate definitiv pentru infracțiuni prevăzute de legislația națională sau comunitară în materie de accesare a fondurilor europene sau NU au fost condamnate penal pentru fapte de corupție, evaziune fiscală și/sau spălare de bani;

5) Solicitantul isi asuma corectitudinea si conformitatea datelor si documentelor prezentate în procesul de selecție și obligatiile ce ii revin în ceea ce privește protecția datelor cu caracter personal, confidențialitatea și conflictele de interese, semnând în acest sens formularul de candidatura.

Neindeplinirea oricaruia dintre criteriile de calificare atrage dupa sine respingerea candidaturii, fara a mai continua procesul.

**B. CRITERII DE SELECTIE**

In urma constatarii indeplinirii criteriilor de calificare, organizațiile vor fi departajate pe baza punctajului obtinut, in ordine descrescătoare, punctajul maxim fiind 50 puncte.

Punctajul minim admisibil este de 20 puncte. Candidatii care nu intrunesc acest punctaj vor fi respinsi.

Se va avea in vedere asigurarea respectarii numarului de reprezentanti prevazuti in Anexa A II C.

In cazul punctajului egal, departajarea se va face in functie de punctajele obtinute la urmatoarele criterii, in ordinea in care sunt enumerate 1, 2,3,4,5, si in final, in ordinea cronologica a depunerii candidaturilor.

|  |  |  |
| --- | --- | --- |
| **Nr. Crt.** | **Criteriu de selecție** | **Punctaj** |
| **1** | **Relevanţa activitatii organizatiei pentru domeniul vizat in formularul de candidatura**  *Subcriteriu 1. Vechimea organizatiei in domeniul vizat* (se va preciza vechimea organizatiei asa cum reiese din documentele depuse):  -Peste 5 ani – 4 puncte  -Intre 3-5 ani – 2 puncte  -Sub 3 ani – 1 punct  *Subcriteriu 2. Actiuni, proiecte, initiative derulate* (se vor enumera actiuni, proiecte, initiative derulate de organizatie in domeniul vizat):  - Minim 5 actiuni, proiecte, initiative – 3 puncte  -3, 4 actiuni, proiecte, initiative – 2 puncte  -1, 2 actiuni, proiecte, initiative – 1 punct  In cazul in care comisia apreciaza ca actiunile prezentate nu sunt relevante pentru domeniul vizat, se vor acorda 0 puncte.  *Subcriteriu 3. Impactul si complexitatea actiunilor, proiectelor, initiativelor derulate* :   * Minim doua actiuni, proiecte, iniative derulate in parteneriat, in regiunea SV Oltenia, cu caracter inovativ si complexitate ridicata – 3 puncte * O actiune, proiect, iniativa derulata in parteneriat, in regiunea SV Oltenia, cu caracter inovativ si complexitate ridicata – 2 puncte * Actiunile, proiectele, iniativele au fost derulate individual, in regiunea SV Oltenia- 1 punct   In cazul in care comisia apreciaza ca actiunile nu intrunesc conditiile de mai sus, se vor acorda 0 puncte.  Punctajul final pentru acest criteriu se calculeaza prin insumarea punctelor obtinute la cele 3 subcriterii de mai sus. | 0-10 |
| **2** | **Reprezentativitatea organizației la nivel teritorial (evenimente, actiuni, activitati, membri etc)**  Subcriteriu 1. Organizatia are:  - sediul/filiala/sucursala in regiunea SV Oltenia – 5 puncte  - membri din regiunea SV Oltenia - 2 puncte  Punctajul aferent celor doua conditii nu se cumuleaza.  In cazul in care niciuna dintre conditii nu este indeplinita, se vor acorda 0 puncte.  Subcriteriu 2. Reprezentativitatea organizației la nivel teritorial (evenimente, actiuni, activitati etc)  - punctaj maxim de 5 puncte dacă reprezentativitatea este la nivel regional pentru domeniul vizat;  - intre 2-4 puncte dacă reprezentativitatea este la nivel județean/local, astfel: 2 puncte pentru nivel local, 3 puncte pentru reprezentarea la nivel de judet/ asociere de UAT-uri, 4 puncte pentru 2 sau mai multe judete ;  - 1 punct dacă este reprezentata la nivel național/sectorial | 1-10 |
| **3** | **Capacitatea de planificare strategică**   * organizația a făcut parte din structuri parteneriale pentru **PR SV** Oltenia, PDR SV Oltenia sau Strategia de Specializare Inteligentă SV Oltenia sau alte strategii/planuri/programe   Se vor acorda:   * 10 puncte daca organizația a făcut parte din structuri parteneriale pentru PR SV Oltenia, PDR SV Oltenia sau Strategia de Specializare Inteligentă SV Oltenia (a facut parte din grupurile de lucru sau a trimis comentarii, propuneri, etc); * 6 puncte daca organizația a făcut parte din structuri parteneriale de la nivel transfrontalier/regional/national/sectorial, pentru elaborarea de planuri, strategii, programe, studii * 3 puncte daca organizația a făcut parte din structuri parteneriale de la nivel judetean/ local, pentru elaborarea de planuri, strategii, programe, studii * zero puncte dacă daca organizatia nu a facut parte din structuri parteneriale   *Vor fi atasate documente suport.* | 0-10 |
| **4** | **Capacitatea de implementare proiecte**   * Organizatia a fost implicată în minim 3 proiecte cu finantare europeana/ naționala/ alta finantare, * Organizatia a fost implicată în 2 proiecte cu finantare europeana/ naționala/ alta finantare, * Organizatia a fost implicată într-un proiect cu finantare europeana/naționala/alta finantare, * Organizatia NU a fost implicată în niciun proiect cu finantare europeana/ naționala/ alta finantare,   Pentru fiecare proiect se vor acorda 2 puncte | 6-10  4  2  0 |
| **5** | **Politica privind principiile orizontale ale Uniunii Europene**   * Organizatia dovedește (prin activitatea desfasurată si proiectele implementate) faptul că a adus contribuții relevante în 2 sau mai multe dintre domeniile: egalitate de șanse, nediscriminare, dezvoltare durabilă, protecția mediului, combaterea schimbărilor climatice, protecția biodiversității, protecția grupurilor vulnerabile. * Organizatia dovedește (prin activitatea desfasurată si proiectele implementate) faptul că a adus contribuții relevante într- unul dintre domeniile: egalitate de șanse, nediscriminare, dezvoltare durabilă, protecția mediului, combaterea schimbărilor climatice, protecția biodiversității, protecția grupurilor vulnerabile. * Organizatia NU dovedește faptul că a adus contribuții relevante în oricare dintre domeniile: egalitate de șanse, nediscriminare, dezvoltare durabilă, protecția mediului, combaterea schimbărilor climatice, protecția biodiversității, protecția grupurilor vulnerabile.   *Pentru fiecare domeniu se vor acorda 2 puncte.* | 4-10  2  0 |
| **TOTAL PUNCTAJ MAXIM** | | **50** |

Detalii și informatii suplimentare cu privire la acest subiect vă pot fi furnizate de către doamna Magda Lungu, sef departament GP, email: [magda.lungu@adroltenia.ro](mailto:magda.lungu@adroltenia.ro) si domnul Sorin Cosmulescu, sef compartiment MEP, email: [sorin.cosmulescu@adroltenia.ro](mailto:sorin.cosmulescu@adroltenia.ro) , si la nr. telefon ADR SVO: 0251-411.869.

Modul de calcul al punctajului final:

Punctajul final se va calcula prin realizarea mediei aritmetice intre punctajele celor trei evaluatori.

**ANEXE**

**Anexa A - Componența CM PR SV Oltenia**

**Anexa B - Anunț privind selecția partenerilor relevanți pentru CM PR SV Oltenia**

**Anexa C – Decizie numire comisie**

**Anexa D - Declaratie de confidentialitate si impartialitate**

**Anexa E – Scrisoare confirmare primire candidatura**

**Anexa F – Scrisoare solicitare clarificari**

**Anexa G – Grila de verificare**

**Anexa H – Scrisoare preliminara finalizare etapa verificare – admis**

**Anexa I - Scrisoare preliminara finalizare etapa verificare – respins**

**Anexa J - Scrisoare finalizare etapa verificare – admis**

**Anexa K - Scrisoare finalizare etapa verificare – respins**

**Anexa L-Adresa de desemnare membri**

**Anexa M-Adresa de desemnare institutie**

**Anexa N-Adresa de desemnare membri observatori**

**Anexa O -Formular de candidatura**